cyanic-selkie/wikianc huggingface dataset:
55 Καρκίνου
Πλανητικό σύστημα
Το 2004 ανακοινώθηκε η ανακάλυψη του 55 Καρκίνου ε. Ο πλανήτης έχει μάζα 8,3 φορές μεγαλύτερη από τη γήινη και είναι μια μεγάλη υπεργαία. Αρχικά θεωρείτο ότι είχε τροχιακή περίοδο 2,8 μέρες, όμως αργότερα βρέθηκε ότι στην πραγματικότητα η περίοδός του ήταν 0,78 μέρες. Η ανακάλυψή του επιβεβαίωσε την ύπαρξη του 55 Καρκίνου γ. Ο πλανήτης έχει διάμετρο 20.921 χιλιόμετρα και πυκνότητα διπλάσια από τη Γη, γεγονός που τον κατατάσσει ως τον πυκνότερο γνωστό πλανήτη. Σύμφωνα με έρευνες ο πλανήτης μπορεί να αποτελείται από άνθρακα, σίδηρο, καρβίδιο του πυριτίου και ενδεχομένως κάποιες πυριτιούχες ενώσεις. Εξαίτιας της εγγύτητάς του στον αστέρα, ο 55 Καρκίνου ε έχει την ψηλότερη γνωστή επιφανειακή θερμοκρασία από κάθε πλανήτη, περίπου 2.700 °C.
Ζωοπηγή
Τοποθεσία
Η Ζωοπηγή βρίσκεται 24 χιλιόμετρα βόρεια της Λεμεσού, στη γεωγραφική περιφέρεια της Πιτσιλιάς. Είναι κτισμένη σε υψόμετρο 850 μέτρων πάνω από την επιφάνεια της θάλασσας. Στα νότια συνορεύει με το Καλό Χωριό, στα νοτιοδυτικά με τον Άγιο Μάμα, στα βορειοδυτικά με το Πελένδρι, στα βόρεια με τον Άγιο Ιωάννη και στα βορειοανατολικά με τον Άγιο Θεόδωρο.
Φυσικό περιβάλλον
Οι καλλιεργήσιμες εκτάσεις του χωριού περιλαμβάνουν αμπέλια, ελιές, αμυγδαλιές, λαχανικά και φρουτόδεντρα. Σημαντικό προϊόν που παράγει η περιοχή είναι το κρασί Κουμανδαρία.
Ιστορία
Σύμφωνα με τον Νέαρχο Κληρίδη, η Ζωοπηγή δημιουργήθηκε την εποχή της Ενετοκρατίας, όντας ένα από τα νεώτερα χωριά της Κύπρου. Γραπτές πηγές καταδεικνύουν την ύπαρξη του χωριού το δεύτερο μισό του 16ου αιώνα. Προηγουμένως δημιουργήθηκε, σε κοντινή απόσταση από τη Ζωοπηγή, οικισμός με την ονομασία Ορόγγου, του οποίου οι κάτοικοι μετακινήθηκαν βορειότερα δημιουργώντας τη Ζωοπηγή, πιθανόν λόγω ύπαρξης νερού και εύφορης γης στην περιοχή της Ζωοπηγής. Η Ορόγγου υπήρξε μέχρι τα μέσα του 19ου αιώνα, οπόταν και εγκαταλείφθηκε και από τους τελευταίους κατοίκους της που μετακινήθηκαν στη Ζωοπηγή και στο γειτονικό Καλό Χωριό.
Ονομασία
Το χωριό αρχικά είχε ονομαστεί Ζωοδόχος Πηγή. Στη συνέχεια, για συντομία, επικράτησε η ονομασία Ζωοπηγή. Η εκκλησία του χωριού είναι αφιερωμένη στη Ζωοδόχο Πηγή.
55 Καρκίνου
Εξωτερικοί σύνδεσμοι
Κατηγορία:Αστέρες κύριας ακολουθίας τύπου G Κατηγορία:Πλανητικά συστήματα Κατηγορία:Καρκίνος (αστερισμός) Κατηγορία:Διπλοί αστέρες Κατηγορία:Αντικείμενα Bayer
Ζωοπηγή
Εξωτερικοί σύνδεσμοι
Κατηγορία:Κοινότητες της Επαρχίας Λεμεσού Κατηγορία:Χωριά της Πιτσιλιάς
Μπερκαμπέρ
Το Μπερκαμπέρ (αρμενικά: Բերքաբեր, παλαιότερα γνωστό ως Τζογάζ ) είναι αγροτική κοινότητα του μαρζ του Ταβούς, στην Αρμενία. Το 2008, αριθμούσε 527 κατοίκους.
Παραπομπές
Κατηγορία:Αγροτικές κοινότητες του Ταβούς Κατηγορία:Χωριά της Αρμενίας
2767 Τακενούτσι
Ο Τακενούτσι (Takenouchi) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,6. Ανακαλύφθηκε το 1967 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά του προς τιμή του Ιάπωνα αστρονόμου Ταντέο Τακενούτσι.
Αγία Θεοκτίστη
Η Αγία Θεοκτίστη (πιθανός χρόνος θανάτου: 872 ή 885) καταγόταν από τη Μήθυμνα της Λέσβου. Από ηλικίας 20 ετών αφιερώθηκε στο μοναχικό βίο και τη φιλανθρωπία. Ίδρυσε, στη Μονή που μόναζε, εργαστήριο ραπτικής και υφαντικής, στο οποίο και έβρισκαν εργασία άπορες νέες και του οποίου τα έσοδα διέθετε υπέρ πτωχών οικογενειών.
2767 Τακενούτσι
Φυσικά χαρακτηριστικά
Τα φυσικά χαρακτηριστικά του Τακενούτσι είναι άγνωστα.
Αγία Θεοκτίστη
Όταν συνελήφθη μαζί με άλλες γυναίκες από πειρατές, κατόρθωσε να διαφύγει στη Πάρο, όπου και εκεί συνέχισε την ευσεβή και φιλάνθρωπη δράση της. Οι Πάριοι τιμώντας την Αγία της αφιέρωσαν ένα από τα παρεκκλήσια της Εκατονταπυλιανής.
2767 Τακενούτσι
Εξωτερικοί σύνδεσμοι-πηγές
Τακενουτσι
Αγία Θεοκτίστη
Τον βίο της συνέγραψε ο Άγιος Συμεών ο Μεταφραστής, ο οποίος έζησε την περίοδο 886-912.
Έμφορτο πλοίο
Στη περίπτωση αυτή το πλοίο έχει κάθε φορά ορισμένο βύθισμα (loaded draught) και πλέει σε ορισμένη ίσαλο γραμμή φόρτωσης (load line). Σε αντίθετη περίπτωση το πλοίο λέγεται άφορτο ή κενό φορτίου ή ελεύθερο προς άγρα ναύλου.
Στη πραγματικότητα κανένα πλοίο δεν μένει τελείως κενό φορτίου, που προκειμένου να διατηρήσει την ευστάθειά του γεμίζει τις ειδικές δεξαμενές που φέρει με θαλάσσιο έρμα.
Δείτε επίσης
εμφορτο
Πάλη με λάδι
right|thumb|250px|6-Αυγ-2006 Πρωτάθλημα πάλης με λάδι στην Κωνσταντινούπολη.
Η πάλη με λάδι (Τουρκικά: yağlı güreş) ένα είδος Ελληνορωμαϊκής/Ελεύθερης Πάλης - περισσότερο ελεύθερης, όπου οι παλαιστές παλεύουν λαδωμένοι. Στη συγκεκριμένη πάλη, όταν οι ώμοι του αντιπάλου ακουμπήσουν στο έδαφος, αυτός χάνει. Οι παλαιστές ονομάζονται πεχλιβάνηδες (από την Περσική λέξη پهلوان ή pehlevān, που σημαίνει «ήρωας» ή «πρωταθλητής») και φοράνε στενά δερμάτινα χειροποίητα παντελόνια πάλης που ονομάζονται κισπέτια ή κιουσπέτια (kispet ή kispet) τα οποία κατασκευάζονται από δέρματα ζώων όπως βουβαλιών ή μοσχαριών. Η συγκεκριμένη πάλη θεωρείται εθνικό άθλημα της Τουρκίας και συσχετίζεται με την πάλη Kurash των Ουζμπέκων, την πάλη Khuresh της Τούβας αλλά και την πάλη Köräş των Τατάρων.
Ένα από τα παλαιότερα πρωταθλήματα πάλης με λάδι, το πρωτάθλημα Κιρκπινάρ (μεταφράζεται από τα Τούρκικα ως οι σαράντα πηγές ) γίνεται κάθε χρόνο το καλοκαίρι στην Αδριανούπολη της Τουρκίας συνεχόμενα από το 1361. Το 2010 η UNESCO συμπεριέλαβε τους αγώνες πάλης με λάδι στην περιοχή του Κιρκπινάρ στον Κατάλογο της Άυλης Πολιτιστικής Κληρονομιάς της Ανθρωπότητας, ύστερα από αίτηση της Τουρκίας. Τα τελευταία χρόνια η πάλη με λάδι έχει αποκτήσει οπαδούς και σε δυτικές χώρες όπως την Ολλανδία και την Ιαπωνία. Στην Ελλάδα πανηγύρια πάλης με λάδι οργανώνονται στην περιοχή των Νομών Ροδόπης-Έβρου και στην περιοχή του Νομού Σερρών και στον Σοχό Θεσσαλονίκης.
Πρωτάθλημα πάλης Κιρκπινάρ
Η ιστορία του πρωταθλήματος ξεκινά από το 1361, όταν οι Οθωμανοί κατέλαβαν την Αδριανούπολη. Το πρωτάθλημα διοργανώνεται κάθε χρόνο και το 2011 (μεταξύ 4-10 Ιουλίου) οργανώθηκε το 650ο πρωτάθλημα.
Το φεστιβάλ το επισκέπτονται χιλιάδες επισκέπτες διαφορετικών ηλικιών από την ευρύτερη περιοχή. Το φεστιβάλ είναι ανοικτό σε όλους ανεξάρτητα τη θρησκεία, τη φυλή και τη χώρα προέλευσης. Οι πεχλιβάνιδες (παλαιστές) παλεύουν για το έπαθλο της χρυσής ζώνης και το τίτλο του αφέντη πεχλιβάνη. Στο φεστιβάλ ξεκινά κάθε χρόνο υπό την καθοδήγηση του Αγά, με ειδική τελετή στην οποία συμμετέχουν σαράντα μπάντες μουσικών με νταούλια (τύμπανα) και ζουρνάδες. Το έπαθλο της χρυσής ζώνης μεταφέρεται με πομπή πιστών από το Τέμενος Σελιμιγιέ της Αδριανούπολης. Πριν από τον αγώνα πάλης, ανακοινώνεται το όνομα του κάθε πεχλιβάνη και των προσόντων του. Κατά των αγώνα οι μπάντες με τα τα νταούλια και τους ζουρνάδες συνοδεύουν την πάλη με μουσική. Ο τίτλος του πεχλιβάνη είναι τιμητικός και οι πεχλιβάνηδες θεωρούνται αξιέπαινοι για τη γενναιοδωρία, την ειλικρίνεια αλλά και τον σεβασμό στην παράδοση και τα έθιμα.
Περιοχή της Θράκης
Κάθε Αύγουστο, συνήθως αρχές Αυγούστου, οργανώνεται το πανηγύρι παραδοσιακής πάλης στην τοποθεσία Χίλια και τέλος Αυγούστου το πανηγύρι παραδοσιακής πάλης στην τοποθεσία Αλάντεπε από φορείς της μειονότητας. Τα πανηγύρια αυτά τα επισκέπτονται πολλές φορές Έλληνες και Τούρκοι πολιτικοί όπου κάνουν πολιτικές ομιλίες - τοποθετήσεις. Πολιτιστικές εκδηλώσεις και παραδοσιακή πάλη με λάδι οργανώνεται επίσης και από ποντιακούς-θρακικούς συλλόγους κάθε χρόνο στις εκδηλώσεις των «Παρχαρίων» στην περιοχή της Ροδόπης.
Τοποθεσία Χίλια
Στην τοποθεσία Χίλια κοντά στο χωριό Μ. Δέρειο (ορεινή Ροδόπη, στον Έβρο στα σύνορα με το νομό Ροδόπης), στις αρχές Αυγούστου κάθε χρόνο, γίνεται το πανηγύρι των Χιλίων. Τα τελευταία χρόνια, παράλληλα με τους αγώνες πάλης, το πανηγύρι έχει εξελιχθεί σε ένα υπαίθριο παζάρι με προβολές πολιτιστικών εκδηλώσεων.
Τοποθεσία Αλαν Τεπέ
Στην τοποθεσία Αλαν Τεπέ (Στην Κοινότητα Οργάνης κοντά στο χωριό Κατω Βυρσίνη / ορεινή Ροδόπη 41.21367°N, 25.63987°W) κάθε χρόνο, τέλη Αυγούστου γίνεται το ιστορικό πανηγύρι του Αλαν Τεπέ. Αρχικά στο πανηγύρι (εκτός των εκδηλώσεων πάλης) υπήρχε ένα τεράστιο υπαίθριο παζάρι όπου δινόταν η ευκαιρία να συναντηθούν οι κάτοικοι της περιοχής και να ανταλλάξουν νέα και να συζητήσουν τα προβλήματά τους. Σήμερα το πανηγύρι έχει εξελιχθεί σε χώρο προβολής πολιτιστικών εκδηλώσεων και αγώνων πάλης.
Αντιδράσεις για τα πανηγύρια
Έντυπα μέσα όπως η εφημερίδα «ο Χρόνος» στην Κομοτηνή θεωρούν αυτά τα «εκτουρκισμένα» πανηγύρια ως Τούρκικη πολιτιστική «εισβολή» στα πομακοχώρια. Το 2006 την ίδια περίοδο με τον πανηγύρι στα Χίλια αναβιώθηκε το πανηγύρι «Γιαλά» των Μπεκτασίδων Πομάκων στο Μ. Δέρειο στο ύψωμα Σιλό ως αντίδραση στο «εκτουρκισμένο» πανηγύρι των Χιλίων.
Σύμφωνα με τις δηλώσεις του πρόεδρου της τοπικής επιτροπής πάλης Αν. Μακεδονίας-Θράκης στην ποντιακή εκδήλωση των «Παρχαρίων» στη Ροδόπη οι εκδηλώσεις πάλης με λάδι στα «Χίλια» είναι αντιγραφή της παραδοσιακής πάλης με λάδι (χριστιανών) που γίνεται στις Σέρρες.
Περιοχή Νομού Σερρών
Η παραδοσιακή πάλη με λάδι στην περιοχή του Νομού Σερρών είναι συνδεδεμένη με χριστιανικά πανηγύρια, όπως το πανηγύρι της Ηράκλειας (τέλος Αυγούστου) και της Σκοτούσσας (αρχές Σεπτεμβρίου), καθώς επίσης και στις 17/7 της Αγίας Μαρίνας, στον συνοικισμό Πύργος της Μαυροθάλασας, τα πανηγύρια της Νιγρίτας (το Πάσχα και το καλοκαίρι) και του Σκουτάρεως.
Στον κινηματογράφο
Στην ταινία του Ζυλ Ντασσέν «Τοπκαπί» απεικονίζεται το πρωτάθλημα πάλης με λάδι στην Κωνσταντινούπολη, όπου διαδραματίζεται η υπόθεση.
Εξωτερικοί σύνδεσμοι
Κατηγορία:Πάλη
Στέλιος Χιώτης
Ο Στέλιος Χιώτης είναι Ελληνοκύπριος τραγουδιστής. Γεννήθηκε στην Αμμόχωστο της Κύπρου.
Βιογραφικό
Ο Στέλιος Χιώτης γεννήθηκε και μεγάλωσε στο Τρίκωμο της Αμμοχώστου. Φοίτησε στο Γυμνάσιο Αμμοχώστου από Κύπρια μητέρα (Πεδουλάς Λευκωσίας) και πατέρα πρόσφυγα από την Σμύρνη. Στα χρόνια του απελευθερωτικού αγώνα κατά των Άγγλων ήταν μέλος της Α.Ν.Ε (Άλκιμος Νεολαία ΕΟΚΑ).
Το 1971 επέστρεψε στην Κύπρο και εγκαταστάθηκε οικογενειακώς στην Αμμόχωστο. Κατά την Τουρκική εισβολή, τον Ιούλιο του 1974, έφυγε μαζί με όλη την οικογένεια, παίρνοντας μαζί του ελάχιστα υπάρχοντα, όπως ταυτότητα, διαβατήριο και το λυκόσκυλό του. Υπήρξε ραδιοφωνικός παραγωγός για πολλά χρόνια στο Ράδιο Πρώτο και το ΣΙΓΜΑ. Είναι μουσικός, συνθέτης και τραγουδιστής.
Ο Στέλιος Χιώτης είναι περισσότερο γνωστός στους Έλληνες για το τραγούδι "Αμμόχωστος (Το χώμα που περπάτησα)". Έγραψε στους στίχους του τραγουδιού το 1981 όταν σε μια επίσκεψή του στην Κύπρο, έβλεπε την Αμμόχωστο με τα κυάλια. Αμέσως του ήρθε η σκέψη να γράψει τους στίχους τους οποίους και μελοποίησε, κυκλοφορώντας το άλμπουμ "Γειτονιά μου / Αμμόχωστος" το 1981. Το σκυλί του που είχε πάρει μαζί το 1974 φεύγοντας βρίσκεται στο εξώφυλλο του άλμπουμ "Μ' ένα χαμόγελο" που κυκλοφόρησε το 1984. Έχει χαρακτηρίσει το τραγούδι "Αμμόχωστος" την "σιωπηλή διαμαρτυρία όλων των Κυπρίων". Έχει δύο παιδιά, τον Αλέξη και τον Μάριο.
Παραπομπές
Κατηγορία:Κύπριοι άνδρες τραγουδιστές Κατηγορία:Κύπριοι καλλιτέχνες
Κυβέρνηση της Λευκορωσίας
Η Κυβέρνηση της Δημοκρατίας της Λευκορωσίας ( Урад Рэспублікі Беларусь) είναι ο φορέας της εκτελεστικής εξουσίας, το Υπουργικό Συμβούλιο, στη Λευκορωσία. Αποτελείται από τον Πρωθυπουργό, τους αναπληρωτές του και τους Υπουργούς, όπως ορίζεται στο άρθρο 106 του Συντάγματος μετά τις τροποποιήσεις του 1996. Η Κυβέρνηση είναι υπόλογη στον Πρόεδρο και έχει ευθύνη προς το Κοινοβούλιο.
Δομή - Οργάνωση
Όπως ορίζεται στο άρθρο 84 του Συντάγματος, ο Πρόεδρος διορίζει τον Πρωθυπουργό με την συναίνεση της Βουλής των Αντιπροσώπων, αποφασίζει για τη δομή της Κυβέρνησης, διορίζει και απολύει τους αναπληρωτές του Πρωθυπουργού, τους Υπουργούς και τα άλλα μέλη της Κυβέρνησης. Επίσης, μπορεί να ζητήσει την παραίτηση της Κυβέρνησης ή οποιουδήποτε από τα μέλη της, και έχει το δικαίωμα να καταργήσει τους νόμους της.
Όπως ορίζεται στο άρθρο 106 του Συντάγματος: ο Πρωθυπουργός κατευθύνει τις δραστηριότητές της Κυβέρνησης και θεωρείται προσωπικά υπεύθυνος γι'αυτές, υποβάλει έκθεση στο Κοινοβούλιο για το πρόγραμμά της εντός δύο μηνών από τον διορισμό του, υπογράφει τους νόμους της, ενημερώνει τον Πρόεδρο για τις κατευθυντήριες γραμμές και τις σημαντικές αποφάσεις της και εκπληρώνει τα καθήκοντά του όσον αφορά την οργάνωση και τις δραστηριότητές της.
Όπως ορίζεται στο άρθρο 107 του Συντάγματος, η Κυβέρνηση:
Η Κυβέρνηση, ή οποιοδήποτε από τα μέλη της, έχει το δικαίωμα να υποβάλει παραίτηση στον Πρόεδρο, αν θεωρηθεί αδύνατο να εκτελεσθούν τα καθήκοντα που της έχουν ανατεθεί.
Υπουργικό Συμβούλιο
Από τον Απρίλιο του 2019 η Κυβέρνηση αποτελείται από 30 μέλη, στα οποία περιλαμβάνονται οι Υπουργοί και οι προϊστάμενοι κάποιων επιτροπών και οργάνων της κυβέρνησης. Ο Πρωθυπουργός, οι αναπληρωτές του, ο Υπουργός Οικονομίας, ο Υπουργός Οικονομικών και ο Υπουργός Εξωτερικών, ο επικεφαλής της προεδρίας και ο πρόεδρος της Επιτροπής Κρατικού Ελέγχου, από κοινού σχηματίζουν το Προεδρείο του Συμβουλίου των Υπουργών, και είναι επισημασμένοι με κίτρινο χρώμα.
Παραπομπές
Κατηγορία:Κυβέρνηση της Λευκορωσίας
Θαλάσσιο Πάρκο Ζακύνθου
Το Εθνικό Θαλάσσιο Πάρκο Ζακύνθου ιδρύθηκε το 1999 και περιλαμβάνει τον κόλπο του Λαγανά, στις νότιες ακτές της Ζακύνθου, στο Ιόνιο Πέλαγος. Η περιοχή αποτελεί τμήμα του δικτύου προστατευόμενων περιοχών Natura 2000. Το θαλάσσιο πάρκο Ζακύνθου είναι το πρώτο πάρκο τέτοιου είδους που ιδρύθηκε στην Ελλάδα αλλά και τη Μεσόγειο για την προστασία της θαλάσσιας χελώνας Καρέττα καρέττα.
Η προστατευόμενη περιοχή περιλαμβάνει τη θαλάσσια έκταση και τις νησίδες του κόλπου του Λαγανά, τις παραλίες ωοτοκίας της θαλάσσιας χελώνας και μία παράκτια ζώνη, που περιβάλει αυτές, τον υγροβιότοπο της Λίμνης Κεριού, το Μαραθωνήσι και τις Νήσους Στροφάδες, που βρίσκονται περίπου πενήντα χιλιόμετρα νοτίως της Ζακύνθου. Διοικητικά υπάγεται στο Δημοτικό Διαμέρισμα Παντοκράτορος του πρώην Δήμου Λαγανά.
Αναφορές
Ζάκυνθος Κατηγορία:Νομός Ζακύνθου Ζάκυνθος Ζακυνθου
The Day Is My Enemy
Ηχογραφήθηκε σε διάστημα έξι χρόνων, και πρόκειται για την πρώτη φορά όπου οι Keith Flint και Maxim Reality συμμετέχουν ενεργά στη διαδικασία στιχογραφίας. Ο τίτλος του άλμπουμ είναι αναφορά στο τραγούδι του Κόουλ Πόρτερ "All Through the Night", και συγκεκριμένα στο στίχο "The day is my enemy, the night my friend". Ωστόσο, τον τίτλο ενέπνευσε αρχικά η εκδοχή της Έλλα Φιτζέραλντ.
Ηχογράφηση
Η πρώτη παρουσίαση νέου υλικού από τους Prodigy έγινε το 2011, όταν η μπάντα έκανε ντεμπούτο σε νέα κομμάτια στις ζωντανές τους εμφανίσεις. Τα πρώτα δύο από αυτά τα κομμάτια ήταν τα "A.W.O.L." και "Dogbite", ενώ το 2012 ήρθε το κομμάτι με το όνομα "Jetfighter". Ο Howlett είχε επιβεβαιώσει ότι το νέο άλμπουμ του συγκροτήματος θα ήτα πιο "σκοτεινό" σε σχέση με τις προηγούμενές τους κυκλοφορίες. Στις 3 Μαΐου του 2012, ο αβέβαιος τίτλος του δίσκου ήταν "How to Steal a Jetfighter". Στις 2 Ιουλίου του 2014, η μπάντα ανακοίνωσε ότι το άλμπουμ θα επανερχόταν με νέο τίτλο.
Ο δεύτερος δοκιμαστικός τίτλος του άλμπουμ ήταν "Rebel radio" μέχρι που υπέστη αλλαγή. Ο Howlett εξήγησε ότι αυτό έγινε γιατί δυσκολεύτηκε να το φανταστεί να δουλεύει ως τίτλος του δίσκου και, αντί γι' αυτό, αποφάσισε να το κάνει έναν από τους τίτλους των κομματιών του δίσκου.
Το μεγαλύτερο μέρους του άλμπουμ γράφτηκε και ηχογραφήθηκε κατά τη διάρκεια περιοδείας, σε διάφορα δωμάτια ξενοδοχείων σε όλο τον κόσμο, σε πτήσεις και στο προσωπικό στούντιο του συγκροτήματος στα Tileyard Studios. Ο Howlett σκέφτηκε πως "βίαιο είναι η λέξη που έρχεται" όταν περιγράφει το άλμπουμ. Ολόκληρη η διαδικασία ηχογράφησης πήρε σχεδόν έξι χρόνια σε έναν αριθμό στούντιο και μερικές επαναφορές για να επιτευχθεί αυτός ο "θυμωμένος, ενεργητικός ήχος". Σε αντίθεση με τις προηγούμενες προσπάθειες, το The Day Is My Enemy έγινε ο δίσκος όπου Flint και ο Maxim εργάστηκαν στενά με τον Howlett. Αυτό δημιούργησε ένα ποσοστό τριβών, αν και ο Flint σημείωσε πως "πριν τέσσερα χρόνια καθίσαμε κάτω και μιλήσαμε για το που θα πήγαινε το επόμενο άλμπουμ, και ξέραμε πως έπρεπε να βγάλουμε το πιο "μπάντα" άλμπουμ που μπορούσαμε να δημιουργήσουμε".
Σύνθεση
Το ομώνυμο τραγούδι του τίτλου ήταν το τελευταίο που ηχογραφήθηκε. Σε μία συνέντευξη με το BBC Radio 6 Music, ο Howlett δήλωσε πως η ιδέα του συγκεκριμένου κομματιού ήρθε όταν ο φίλος του, Olly Burden, του έδειξε ένα riff κιθάρας που έκανε, το οποίο τελικά έγινε η βάση για το κομμάτι. Ο Howlett εμπνεύστηκε για ένα τραγούδι και ζήτησε τη χρήση του riff για την παραγωγή, βρίσκοντας ο ίδιος τα αποτελέσματα αρκετά καλά για εξυπηρέτηση του τραγουδιού ως πρώτο κομμάτι στο δίσκο. Το The Day Is My Enemy περιέχει επίσης πρόσθετα τύμπανα από την ελβετική ομάδα τυμπάνων, Top Secret Drum Corps.
Το τραγούδι Ibiza (συνεργασία με τους Sleaford Mods) πρόκειται για κριτικάρισμα της κουλτούρας των πασίγνωστων DJs. Ο Howlett εξήγησε ότι "κάναμε μία συναυλία στην Ίμπιζα, και δεν είμαι μεγάλος φαν του μέρους, αλλά δεν πρόκειται για επίθεση στο νησί, είναι μία επίθεση σε αυτούς τους άμυαλους γ********* βλάκες που καταφτάνουν με τα jets τους, βγάζουν από τις τσέπες τους ένα στικάκι USB, το συνδέουν και κουνάνε τα χέρια τους στον αέρα σε μια προγραμματισμένη μίξη".
Προώθηση και κυκλοφορία
Το πρώτο single Nasty ανακοινώθηκε μέσω τις σελίδες της μπάντας στο Instagram και το Facebook στις 29 Δεκεμβρίου του 2014. Κυκλοφόρησε και ένα βίντεο κλιπ του τραγουδιού στις 12 Ιανουαρίου του 2015, το οποίο έδειχνε την αλεπού από το εξώφυλλο του άλμπουμ.
Στις 26 Ιανουαρίου του 2015, η μπάντα ανακοίνωσε τον επίσημο ήχο του τραγουδιού The Day Is My Enemy στο επίσημο κανάλι της στο YouTube, ως single για προώθηση, διαθέσιμο για κατέβασμα. Το επίσημο μουσικό βίντεο για το τρίτο single, Wild frontier, βγήκε στις 23 Φεβρουαρίου του 2015. Το μουσικό βίντεο σκηνοθετήθηκε από τον Δανό δημιουργό φιλμ, Mascha Halberstad, και το animation έγινε από τον Elmer Kaan.
Το Wall of death βγήκε στις 16 Μαρτίου του ίδιου έτους ως single για προώθηση, συνοδευόμενο από ένα βίντεο με τους στίχους του κομματιού. Το Ibiza ήταν το τρίτο single του άλμπουμ και βγήκε στις 23 Μαρτίου του 2015, ενώ δύο μέρες μετά βγήκε και το Rhythm bomb. Στις 26 Μαρτίου βγήκε το Get your fight on. Στις 20 Απριλίου του 2015, η μπάντα ανέβασε στο επίσημο κανάλι της στο YouTube το μουσικό βίντεο για το Ibiza.
Στις 3 Απριλίου του 2015, η μπάντα πρόβαλλε εικόνες από το εξώφυλλο του άλμπουμ σε διάφορα σημεία-ορόσημα του Λονδίνου ως μία μορφή Guerrilla marketing. Επίσης, ανέβηκαν φωτογραφίες και βίντεο του γεγονότος στις σελίδες του συγκροτήματος στα Instagram και Facebook, με ένα hashtag που αναφερόταν στο τραγούδι τους Their law, από το άλμπουμ τους ''Music for the Jilted Generation.
Το The Day Is My Enemy κυκλοφόρησε στο Ηνωμένο Βασίλειο στις 30 Μαρτίου του 2015 από την εταιρία Take Me to the Hospital/Cooking Vinyl και την ίδια ημερομηνία στις Η.Π.Α. από την εταιρία Three Six Zero Music/Warner Bros. Records.
Υποδοχή
Σε αντίθεση με τα δύο προηγούμενά τους άλμπουμς, το The Day Is My Enemy αρχικά δέχθηκε θετικές αντιδράσεις από τους κριτικούς.
Το περιοδικό Kerrang! έδωσε στο άλμπουμ την υψηλότερή του βαθμολογία, περιγράφοντάς το ως "ταυτόχρονα επηρεασμένο από μία συναρπαστική δημιουργική ανύψωση και από την κοινωνική ανησυχία που έρχεται όταν οι άνθρωποι περικυκλώνονται από μία κουλτούρα τρόμου", και το αποκάλεσε το πιο ενθουσιώδες και θυμωμένο βρετανικό άλμπουμ της χρονιάς. Το περιοδικό NME θεώρησε πως ότι τα τραγούδια γράφτηκαν κυρίως για ζωντανές εκτελέσεις, ωστόσο σημείωσε ότι πρόκειται για "το πιο δυνατό και με αυτοπεποίθηση άλμπουμ των Prodigy από το The Fat of the Land". Η ιστοσελίδα Consequence of Sound ανέφερε ότι το Beyond the Deathray είναι το αποκορύφωμα του άλμπουμ, δηλώνοντας πως "εκπροσωπεί αυτή τη νέα ομαδική προσέγγιση της μπάντας, και είναι πιθανότατα το πιο όμορφο κομμάτι στη δισκογραφία των Prodigy".
Το AllMusic θεώρησε πως η ομαδικότερη προσέγγιση του άλμπουμ από όλα τα μέλη του συγκροτήματος έδωσε πλεονέκτημα σε κάποια κομμάτια του άλμπουμ, αλλά συνολικά κριτίκαρε το συνολική χρονική διάρκειά του. Παρομοίως, το διαδικτυακό περιοδικό Drowned in Sound ανέφερε πως η μπάντα "αγκαλιάζει την παράστασή τους του ψυχο-τσίρκου σε βαθμό ασφυξίας". Ο Daryl Keating της ιστοσελίδας Exclaim! κριτίκαρε την προσπάθεια της μπάντας να συλλάβουν ξανά τον παλιό ρυθμό τους αλλά και τους "αισχρούς στιλιστικούς [τους] συνδυασμούς", αποκαλώντας το δίσκο "μία ντροπιαστική εκδήλωση που αναπόφευκτα τελειώνει άσχημα".
Εξωτερικοί σύνδεσμοι
Κατηγορία:Άλμπουμ του 2015 Κατηγορία:Άλμπουμ των Prodigy
Χιρονόμπου Σακαγκούτσι
Ο Χιρονόμπου Σακαγκούτσι (坂口 博信, Χέπμπορν: Sakaguchi Hironobu, 15 Νοεμβρίου 1962) είναι Ιάπωνας σχεδιαστής, σκηνοθέτης και παραγωγός βιντεοπαιχνιδιών και πρώην σκηνοθέτης ταινιών. Είναι ο δημιουργός της σειράς Final Fantasy, και είχε μία μεγάλη καριέρα στο χώρο του gaming πουλώντας πάνω από 100 εκατομμύρια αντίγραφα παιχνιδιών παγκοσμίως. Το 2004 παραιτήθηκε από τη Square Enix και ίδρυσε το στούντιο Mistwalker.
Πρώιμα χρόνια
Ο Σακαγκούτσι γεννήθηκε στις 15 Νοεμβρίου του 1962 στο Χιτάτσι της Ιαπωνίας. Σπούδαζε ηλεκτρονική τεχνολογία στο Yokohama National University, αλλά παράτησε τις σπουδές του το 1983.
Εξωτερικοί σύνδεσμοι
Κατηγορία:Final Fantasy Κατηγορία:Square Enix Κατηγορία:Ιάπωνες σκηνοθέτες βιντεοπαιχνιδιών Κατηγορία:Ιάπωνες παραγωγοί βιντεοπαιχνιδιών Κατηγορία:Ιάπωνες σχεδιαστές βιντεοπαιχνιδιών
Αζαταμούτ
Το Αζαταμούτ (αρμενικά: Ազատամուտ) είναι αγροτική κοινότητα του μαρζ του Ταβούς, στην Αρμενία. Το 2008, αριθμούσε 2,644 κατοίκους.
Παραπομπές
Κατηγορία:Αγροτικές κοινότητες του Ταβούς Κατηγορία:Χωριά της Αρμενίας
PlayStation 4
Το PlayStation 4 (συντομογραφία: PS4, ιαπωνικά: プレイステーション4, Χέπμπορν: Pureisuteshon 4) είναι η όγδοη γενιά κονσολών βιντεοπαιχνιδιών της Sony Computer Entertainment. Ανακοινώθηκε ως ο διάδοχος του PlayStation 3 κατά τη διάρκεια μιας παρουσίασης στις 20 Φεβρουαρίου του 2013. Οι κύριοι ανταγωνιστές του PlayStation 4 είναι το Wii U και το Switch της Nintendo και το Xbox One της Microsoft. Στην Ελλάδα κυκλοφόρησε στις 13 Δεκεμβρίου του 2013.
Το PlayStation 4 διαθέτει έναν AMD Jaguar επεξεργαστή βασισμένο στην x86-65 αρχιτεκτονική. Αυτό έχει ως σκοπό να κάνει την ανάπτυξη παιχνιδιών πιο εύκολη, προσελκύοντας μεγαλύτερο εύρος δημιουργών. Αυτές οι αλλαγές δείχνουν την προσπάθεια την Sony να βελτιωθεί μέσω των μαθημάτων που έμαθε κατά τη διάρκεια της ανάπτυξης, παραγωγής και κυκλοφορίας του PlayStation 3. Άλλες αξιοσημείωτες δυνατότητες του υλικού του PS4 περιλαμβάνουν την 8+ GB ενιαία μνήμη GDDR5, το ταχύτερο Blu-Ray drive, και τα αφοσιωμένα ειδικά κατασκευασμένα ολοκληρωμένα κυκλώματα για την επεξεργασία ήχου, εικόνας και διεργασιών παρασκηνίου. Πέρα όμως από αυτές τις δυνατότητες, η ομοιότητα μεταξύ των δύο δεν είναι ιδιαίτερα μεγάλη.
Μεταξύ των νέων εφαρμογών και υπηρεσιών, η Sony σχεδίασε και το PlayStation App που θα επιτρέπει στους κατόχους PS4 να μετατρέπουν τα smartphone τους και τα tablet τους σε μία δεύτερη οθόνη για να ενισχύσουν τις δυνατότητες του παιχνιδιού. Η εταιρία επίσης κυκλοφόρησε το PlayStation Now, μία υπηρεσία βασισμένη στο Cloud που έχει διαθέσιμο υλικό για "κατέβασμα" και παιχνίδια. Τέλος, με την ενσωμάτωση του κουμπιού share στο χειριστήριο, που προσφέρει διάφορες δυνατότητες κοινοποίησης των παιχνιδιών του χρήστη, η Sony σχεδιάζει να προσανατολιστεί σε πιο κοινωνικά παιχνίδια.
Ιστορία
μικρογραφία|Το PlayStaion 4 Pro.|αριστερά Το 2012 η Sony ξεκίνησε να μοιράζει κιτ ανάπτυξης σε δημιουργούς παιχνιδιών, αποτελούμενο από ένα βελτιωμένο PC που είχε το AMD (Επιταχυμένη Μονάδα Επεξεργασίας) chipset. Αυτά τα κιτ ήταν γνωστά ως "Orbis". Στις αρχές του 2013, η Sony ανακοίνωσε ότι μια παρουσίαση γνωστή ως PlayStation Meeting 2013 θα συνέβαινε στην Νέα Υόρκη στις 20 Φεβρουαρίου του 2013 για να αποκαλυφθεί το «Μέλλον του PlayStation». Η Sony επίσημα ανακοίνωσε το PlayStation 4 σε αυτή. Αποκάλυψαν λεπτομέρειες για το λογισμικό του PS4 και συζήτησαν κάποιες από τις δυνατότητες που θα έχει. Η Sony επίσης επέδειξε βίντεο πραγματικών παιχνιδιών σε ανάπτυξη, όπως επίσης και μερικές τεχνικές επιδείξεις.
Η Sony αποκάλυψε περισσότερες πληροφορίες για το PS4 στις 10 Ιουνίου 2013 στην Electronic Entertainment Expo, όπως επίσης έδειξε και την κονσόλα την ίδια.
Τον Σεπτέμβριο του 2016 κυκλοφόρησε το PS4 Slim, μια ανανεωμένη έκδοση της αρχικής κονσόλας και τον Νοέμβριο του ίδιο έτους το PS4 Pro μια αναβαθμισμένη έκδοση με υποστήριξη 4K ανάλυσης.
Υλικό
Το σχέδιο της κονσόλας δεν αποκαλύφθηκε στην συνέντευξη τύπου, καθώς το σχέδιο και οι προδιαγραφές δεν ήταν έτοιμα. Ωστόσο, μερικές τεχνικές προδιαγραφές για την κονσόλα ανακοινώθηκαν. Η τεχνολογία στο PlayStation 4 είναι σχετικά όμοια με το λογισμικό των προσωπικών υπολογιστών. Αυτή η οικειότητα βοήθησε να είναι πιο εύκολη και πιο φθηνή η ανάπτυξη παιχνιδιών για το PS4. Η κονσόλα τελικά αποκαλύφθηκε στην συνέντευξη της Sony στην E3 2013.
Κονσόλα
Το PlayStation 4 χρησιμοποιεί μια ημιειδικής κατασκευής Επιταχυμένη μονάδα επεξεργασίας (APU) κατασκευασμένο από την AMD με καθοδήγηση της Sony. Ο APU του είναι μία κατασκευή μοναδικού ολοκληρωμένου κυκλώματος που περιλαμβάνει μία Κεντρική Μονάδα Επεξεργασίας (CPU) και Μονάδα Επεξεργασίας Γραφικών, καθώς επίσης και άλλα μέρη όπως έναν ελεγκτή μνήμης και αποκωδικοποιητή βίντεο. Η ΚΜΕ αποτελείται από οκτώ x86-64 πυρήνες βασιζόμενοι στην επερχόμενη αρχιτεκτονική Jaguar της AMD. Η ΜΕΓ αποτελείται από 18 μονάδες υπολογισμών για να δημιουργηθεί ένα θεωρητικό μέγιστο απόδοσης των 1.84 TFLOPS. Αυτή η υπολογιστική ισχύς μπορεί να χρησιμοποιηθεί για γραφικά, προσομοιώσεις φυσικής χώρου, ή συνδυασμό των δύο. Η κονσόλα επίσης περιλαμβάνει δευτερεύοντα ειδικά κατασκευασμένα ολοκληρωμένα κυκλώματα που αναλαμβάνουν διεργασίες συνυφασμένες με το κατέβασμα, τη μεταφόρτωση, και το κοινωνικό παιχνίδι. Αυτές οι διεργασίες μπορούν να γίνουν απρόσκοπτα στο παρασκήνιο κατά τη διάρκεια του παιχνιδιού ή καθώς το σύστημα βρίσκεται σε κατάσταση ύπνου. Αν και δεν είναι γνωστά πολλά για τις ικανότητες ήχου του PS4, η κονσόλα επίσης έχει αφοσιωμένο στοιχείο ήχου, το οποίο μπορεί να υποστηρίξει επικοινωνία εν μέσω παιχνιδιού με ελάχιστες εξωτερικές πηγές όπως επίσης και ένα μεγάλο αριθμό από ροές MP3 για τον εντός του παιχνιδιού ήχο.
Το PS4 έχει 8 GB της ενιαίας μνήμης συστήματος GDDR5 με μέγιστο εύρος 176 GB/s. Αυτό είναι 16 φορές το ποσό που βρίσκεται στο PS3, και αναμένεται να δώσει στην κονσόλα σημαντική διάρκεια ζωής. Η αρχιτεκτονική ενοποιημένης μνήμης, επιτρέπει στην ΚΜΕ και τη ΜΕΓ να έχουν πρόσβαση σε κοινή μνήμη, αφαιρώντας την ανάγκη για ξεχωριστή και εξειδικευμένη μνήμη.
Το PlayStation 4 έχει ασύρματη συνδεσιμότητα σε δίκτυο 802.11 b/g/n, Ethernet (10BASE-T, 100BASE-TX and 1000BASE-T), Bluetooth 2.1, και δύο θύρες USB 3.0. Μία βοηθητική θύρα περιλαμβάνεται για σύνδεση με την PlayStation Camera, μία ψηφιακή κάμερα ανίχνευσης κίνησης, που πρώτα παρουσιάστηκε στο PlayStation 3. Ένα mono headset, το οποίο μπορεί να συνδεθεί στο DualShock 4, συμπεριλήφθηκε στο πακέτο. Οι ρυθμίσεις εικόνας και ήχου περιλαμβάνουν HDMI και οπτικό S/PDIF.
Χειριστήρια
Το DualShock 4 είναι το βασικό χειριστήριο του PlayStation 4. Πωλείται στα $59 US/$59 CA/€59/£54. Παρόμοια με το DualShock 3, συνδέεται με τη κονσόλα μέσω Bluetooth v2.1+EDR. Το DualShock 3, όμως, δε είναι συμβατό με το PS4. Το DualShock 4 είναι εξοπλισμένο με πολλές νέες δυνατότητες, συμπεριλαμβανομένου μιας ενσωματωμένης επιφάνεια αφής δύο σημείων τύπου capacitive στην όψη του χειριστηρίου, στην οποία μπορεί ο χρήστης να κάνει κλικ. Το χειριστήριο υποστηρίζει ανίχνευση κίνησης μέσω ενός γυροσκοπίου τριών αξόνων και ενός μέτρου επιτάχυνσης τριών αξόνων και βελτιωμένη δόνηση. Περιλαμβάνει μια μη αφαιρέσιμη, επαναφορτιζόμενη μπαταρία ιόντων λιθίου δοκιμαστικά ικανή να αποθηκεύσει 1000 mAh. Το δοκιμαστικό μοντέλο ζυγίζει 210 g (7.4 oz), και έχει διαστάσεις 162 * 52 * 98 mm (6.4 * 2.0 * 3.9 in), μια λαστιχένια ή χαραγμένη πλαστική πλάτη για να βελτιώσει τη λαβή. Το σχέδιο που παρουσιάστηκε στην αποκάλυψη του PlayStation 4 ήταν «κοντά στο τελικό».
Το χειριστήριο διαθέτει πολλές υποδοχές εισόδου. Το Stereo Jack του (3.5 mm TRS connector) υποστηρίζει τη σύνδεση ακουστικών με μικρόφωνο για να επιτρέπει στον χρήστη να μιλάει και να ακούει ταυτόχρονα. Συμπεριλαμβάνει επίσης μια micro USB θύρα, ένα καλώδιο επέκτασης, και ένα mono ηχείο. Το χειριστήριο μπορεί να φορτιστεί μέσω μιας micro USB θύρας, μιας ειδικής βάσης φόρτισης, η της κονσόλας, ακόμα και αν η κονσόλα είναι κλειστή.
Το DualShock 4 διαθέτει τα ακόλουθα κουμπιά: κουμπιά PS, Share, Options, κατευθυντήρια κουμπιά, κουμπιά ενεργειών (τρίγωνο, κύκλος, σταυρός, τετράγωνο), κουμπιά πλάτης (R1/L1), σκανδάλες (R2/L2), αναλογικούς μοχλούς με δυνατότητα κλικ (L3/R3) και μια επιφάνεια αφής με δυνατότητα κλικ. Αυτά έχουν πολλές αλλαγές σε σχέση με το DualShock 3 και άλλα παλιότερα χειριστήρια Playstation. Τα κουμπιά Start και Select έχουν ενωθεί σε ένα κουμπί, το Options. To ειδικό κουμπί Share επιτρέπει στους παίκτες να μεταφορτώνουν βίντεο από τα παιχνίδια που παίζουν. Οι μοχλοί και οι σκανδάλες έχουν επανασχεδιαστεί με βάση τη γνώμη των σχεδιαστών της κονσόλας και διαθέτουν κοίλη επιφάνεια. Τέλος, από το 2014 είναι προσαρμοσμένο να ανταποκριθεί σε όλες τις κονσόλες του PlayStation 3 είτε με άμεση σύνδεση καλωδίου είτε με ασύρματη χρήση συνολικής διάρκειας 96 ωρών. Η φόρτιση του γίνεται μέσω του καλωδίου που δεν πωλείται μαζί με το χειριστήριο.
Το DualShock 4 επίσης διαθέτει μια φωτεινή μπάρα ή οποία μπορεί να δείξει πολλά διαφορετικά χρώματα. Τα χρώματα θα βοηθούν στην αναγνώριση παικτών και στην ειδοποίησή τους για σημαντικά μηνύματα όπως η χαμηλή ζωή. Επίσης αλληλεπιδρά με μια προσαρτημένη κάμερα η οποία αντιλαμβάνεται κίνηση και βάθος χρησιμοποιώντας την φωτεινή μπάρα του χειριστηρίου. Βασίζεται στη υπάρχουσα τεχνολογία που χρησιμοποιείται στο PlayStation Move. Τα ήδη υπάρχοντα PlayStation Move χειριστήρια υποστηρίζονται από το PS4.
PlayStation Camera
Η PlayStation Camera διαθέτει επίσης μια σειρά μικροφώνων τεσσάρων καναλιών, η οποία βοηθάει να μειωθεί ο ανεπιθύμητος θόρυβος περιβάλλοντος και μπορεί να χρησιμοποιηθεί ακόμα και για να εκδίδει εντολές. Το μέγεθός του είναι 186 x 27 x 27 mm (7.3 x 1.1 x 1.1 in) (πλάτος x ύψος x βάθος), με βάρος 183 gr (6.5 oz). Καταγράφει βίντεο σε RAW και YUV (μη συμπιεσμένο)  και συνδέεται με το PlayStation 4 μέσω της βοηθητικής πύλης της κονσόλας. Η PlayStation Camera πωλείται ως ένα ξεχωριστό, πρόσθετο αξεσουάρ, με τιμή $59 US/$59 CA/€49/£44.
Συνοδευτικές συσκευές
Μια ποικιλία από συσκευές όπως smartphones, tablets, και το PlayStation Vita, μπορούν να αλληλεπιδράσουν με το PlayStation 4 ως δεύτερες οθόνες. Συνοδευτικές συσκευές μπορούν επίσης να αφυπνίσουν την κονσόλα από λειτουργία ύπνου.
Το PlayStation Vita μπορεί να χρησιμοποιηθεί για ροή βίντεο κατευθείαν από την κονσόλα, επιτρέποντας την χρήση παιχνιδιών, που το υποστηρίζουν, εξ αποστάσεως. Η Sony ελπίζει να κάνει όλα τα παιχνίδια του PS4 συμβατά με το PlayStation Vita.
Το PlayStation App επιτρέπει σε κινητές συσκευές να αλληλεπιδράσουν με το PlayStation 4, παρόμοια με το Xbox SmartGlass. Είναι διαθέσιμο για iOS και Android smartphones (τα Sony Xperia που φέρουν πιστοποίηση PlayStation την έχουν προεγκατεστημένη) και tablets. Οι παίκτες μπορούν να χρησιμοποιήσουν αυτή την εφαρμογή ώστε, για παράδειγμα, να αγοράσουν τίτλους PS4 ενώ βρίσκονται μακριά από το σπίτι τους και να τους βάλουν εξ αποστάσεως να κατεβαίνουν στην κονσόλα, να δουν ζωντανές ροές από άλλους παίκτες, και να βλέπουν in-game χάρτες ενώ παίζουν παιχνίδια.
Το Remote Play είναι μια εφαρμογή, διαθέσιμη για λειτουργικά συστήματα Windows και Mac. Η εφαρμογή επιτρέπει στον χρήστη, μέσω Wi-Fi, να διαχειρίζεται την κονσόλα και να παίζει παιχνίδια.
Λογισμικό και υπηρεσίες
Παρόλο που το PS4 δεν είναι απαραίτητη η σύνδεση του Διαδικτύου για να λειτουργήσει, η Sony λέει ότι οι δυνατότητες του PlayStation 4 θα μπορούσε να είναι πολύ περισσότερες όταν είναι συνδεδεμένο. Το PlayStation Network δίνει στους παίκτες πρόσβαση σε μια ποικιλία από υπηρεσίες βασισμένες στο Cloud computing, από το PlayStation Store συμπεριλαμβανομένων συνδρομητικών υπηρεσιών όπως το PlayStation Music.Το multiplayer απαιτεί συνδρομή στο PlayStation Plus, αλλά Free-to-play τίτλοι όπως PlanetSide 2 και DC Universe Online είναι διαθέσιμοι χωρίς εγγραφή, και ασύγχρονες λειτουργίες όπως τα δικτυακά leaderboards είναι προσβάσιμα. Περαιτέρω, λόγω της ανάγκης για εγγραφή για το δικτυακό Multiplayer (παιχνίδι με πολλούς παίκτες, που είναι την ίδια στιγμή online), η Sony δε επιτρέπει τη χρήση από τους εκδότες online pass. Η Sony αποσκοπεί να επεκτείνει και εξελίσσει τις υπηρεσίες που προσφέρει κατά τη διάρκεια ζωής του PlayStation 4.
Διεπαφή χρήστη
Το PlayStation 4 αντικατάστσε το XrossMediaBar με μια νέα. Το προφίλ χρήστη για τους παίκτες βελτιώθηκε, δείχνοντας πρόσφατη δραστηριότητα, το πλήρες όνομά τους και άλλες πληροφορίες σε συνδυασμό με το ξεκλείδωμα τους Trophies. Η PS4 κυρίως οθόνη διαθέτει εξατομικευμένο περιεχόμενο από φίλους τους. Οι υπηρεσίες από τρίτα πρόσωπα, όπως Netflix και Amazon Instant Video, είναι επίσης προσβάσιμα από τη νέα διεπαφή. Είναι δυνατόν ο παίκτης να κάνει κι άλλα πράγματα ενώ παίζει ένα παιχνίδι, όπως το να ανοίξει έναν περιηγητή web.
Κοινωνικές δυνατότητες
«Κοινωνικό» ήταν μία από τα πέντε βασικές αρχές που συζητήθηκε από την Sony. Παρόλο ότι η κονσόλα έχει βελτιωμένη κοινωνική χρηστικότητα, οι δυνατότητες αυτές είναι προαιρετικές και μπορούν να απενεργοποιηθούν. Οι παίχτες έχουν την επιλογή να χρησιμοποιήσουν πραγματικά ονόματα με φίλους, μαζί με ένα παρατσούκλι σε άλλες περιπτώσεις όπου η ανωνυμία είναι σημαντική.
Δημοσίευση
Το χειριστήριο DualShock 4 περιλαμβάνει ένα κουμπί κοινοποίησης (Share) που επιτρέπει στον χρήστη να δει τα τελευταία 10-60 λεπτά του παιχνιδιού του και να επιλέξει ένα στιγμιότυπο ή ένα κλιπ βίντεο που θέλει να κοινοποιήσει. Τα πολυμέσα μεταφορτώνονται απρόσκοπτα από την κονσόλα σε άλλους χρήστες του PSN ή σε ιστοσελίδες κοινωνικής δικτύωσης όπως τα Facebook, Twitter, YouTube και Dailymotion.
Ζωντανή αναμετάδοση
Οι παίκτες μπορούν να περιηγηθούν ανάμεσα από ζωντανά βίντεο παιχνιδιών που παίζουν οι φίλοι τους, με δυνατότητα επικοινωνίας με κάμερα ή μικρόφωνο, για να παρακολουθήσουν ή να βοηθήσουν να περάσουν κάποιο δύσκολο εμπόδιο, καθώς και να μεταδώσουν ζωντανό βίντεο του δικού τους παιχνιδιού μέσω υπηρεσιών όπως το Ustream, Youtube και το Twitch επιτρέποντας στους θεατές να βλέπουν και να σχολιάζουν σε αυτά από άλλους περιηγητές internet και συσκευές.
Παιχνίδια
Ο Διευθύνων Σύμβουλος της Sony Computer Entertainment of America Τζακ Τρέτον, είπε ότι τα παιχνίδια του PlayStation 4 κυμαίνονται σε τιμές US$ του ενός δολαρίου έως και των 60 δολαρίων (δηλαδή, στην Ευρώπη είναι παρόμοιες οι τιμές). Τα παιχνίδια στο PlayStation4 δεν έχουν κλείδωμα περιοχής, και οι παίκτες μπορούν να ανταλλάζουν, να νοικιάζουν και να πωλούνται τα παιχνίδια τους, καθώς η αγορά ενός παιχνιδιού σημαίνει ότι τους ανήκει διαπαντός.
Η Sony διευκολύνει την δημιουργία παιχνιδιών από ανεξάρτητους δημιουργούς παιχνιδιών. Στη παρουσίαση της Sony στην Ε3 του 2013, η εταιρία αποκάλυψε ότι επιτρέπουν στους δημιουργούς να αυτοεκδίδουν τους τίτλους τους στο PlayStation Network για τα Playstation 3, 4, και Vita. Η εταιρία ανακοίνωσε επιπλέον 10 ερασιτεχνικούς τίτλους που θα είναι διαθέσιμοι στο PlayStation 4 ως το τέλος του 2013.
Φυσικό και διαδικτυακό περιεχόμενο
Η κονσόλα υποστηρίζει downloadable content παρόμοιο με το τι είναι διαθέσιμο σε άλλες πλατφόρμες PlayStation. Επιπροσθέτως στο φυσικό περιεχόμενο το οποίο μπορεί να αγοραστεί σε καταστήματα, όλα τα παιχνίδια PlayStation 4 μπορούν να κατεβαστούν από το διαδίκτυο, συν ότι κάθε παιχνίδι μπορεί να δοκιμαστεί δωρεάν. Η Sony δεν απαγορεύει την χρήση μεταχειρισμένων παιχνιδιών αγορασμένα σε φυσική μορφή και δεν υπάρχει απαίτηση η κονσόλα να έχει συχνή επικοινωνία με το διαδίκτυο για να επιβεβαιώνει την νομιμότητα του παιχνιδιού.
PlayGo
Όταν ένας τίτλος επιλέγεται διαδικτυακά, μόνο ένα μέρος των δεδομένων του παιχνιδιού χρειάζεται να μεταφερθεί στη κονσόλα πριν να είναι διαθέσιμο (π.χ. το πρώτο επίπεδο), με τα εναπομένοντα κομμάτια να μεταφορτώνονται κατά τη διάρκεια του παιχνιδιού, μειώνοντας με αυτόν τον τρόπο τον χρόνο αναμονής. Αν οι χρήστες προτιμήσουν να παίζουν τα παιχνίδια απ' ευθείας από τους δίσκους, το PS4 εγκαθιστά δεδομένα στον σκληρό δίσκο κατά το παιχνίδι, μειώνοντας τον χρόνο φόρτωσης. Αυτό επιτυγχάνεται μέσω του επεξεργαστή παρασκηνίου του συστήματος. Παρομοίως, οι ενημερώσεις συστήματος κατεβαίνουν απρόσκοπτα στο παρασκήνιο χωρίς διακοπή. Το PS4 επίσης υποστηρίζει τεχνολογία η οποία προσπαθεί να καταλάβει τάσεις, συμπεριλαμβανόμενων τίτλων που ο παίκτης είναι πιθανό να εκφράσει ενδιαφέρον αργότερα, και αυτόματα κατεβάζει ένα μικρό ποσοστό αυτών των παιχνιδιών στο παρασκήνιο, ακόμα και στη λειτουργία ύπνου, έτσι ώστε να εξοικονομήσει χρόνο.
Λειτουργία Suspend
Αν χρειαστεί να λήξει μία συνεδρία παιχνιδιού γρήγορα, το PS4 μπαίνει σε μία κατάσταση χαμηλής κατανάλωσης ρεύματος και αποθηκεύει την τελευταία στιγμή του χρήστη, ώστε όταν επιστρέψει στη κανονική λειτουργία του, ο παίκτης μπορεί να επανέλθει από εκεί που σταμάτησε.
Υποστήριξη παλαιών τίτλων
Το PlayStation 4 δεν είναι συμβατό με παιχνίδια των προηγούμενων κονσολών PlayStation. Μέσω του PlayStation Store είναι διαθέσιμα για αγορά επιλεγμένα παιχνίδια του PlayStation 2, αναβαθμισμένα σε υψηλή ανάλυση και υποστήριξη των PS4 social features. Επιλεγμένα παιχνίδια του PlayStation 3 είναι διαθέσιμα για streaming, μέσω της επί πληρωμής υπηρεσίας PlayStation Now.
Υποδοχή
Η κονσόλα είχε θετική αποδοχή. Το Eurogamer αποκαλεί την τεχνολογία γραφικών του PS4 ως «εντυπωσιακή» και μία βελτίωση από τις δυσκολίες που αντιμετώπισαν οι δημιουργοί στο PlayStation 3. Ο Τεντ Πράις, πρόεδρος και διευθύνων σύμβουλος της Insomniac Games, είπε: «Ως μακροχρόνιος συνεργάτης της Sony έχουμε απολαύσει αρκετά εκπληκτική τεχνολογία κονσολών τις τελευταίες δεκαετίες και φαίνεται ότι το PS4 θα συνεχίσει αυτή τη παράδοση. Νομίζω ότι οι πιο πολλοί από εμάς στον κόσμο της δημιουργίας παιχνιδιών για κονσόλες, πάρα ψάχνουμε για περισσότερη ιπποδύναμη, πιο πολύ μνήμη, πιο πολύ αποθηκευτικό χώρο, γρηγορότερο χρόνο φόρτωσης... Η Sony έδειξε καθαρά στοιχεία ότι θα έχουμε αυτές τις ενισχύσεις με αυτή την κονσόλα. Ωστόσο αφού εμείς στην Insomniac λατρεύουμε να δημιουργούμε νέα παιχνίδια, αυτό που φαίνεται πιο ωραίο είναι η ροή με το Gaikai που θα επιτρέπει να ζεις νέα παιχνίδια για τις κονσόλες μέσω διαφορετικών συσκευών.»
Μετά την παρουσίαση της Sony στην E3 2013, το IGN έγραψε ότι και το PS4 και τα παιχνίδια του φαίνονταν «καλά», ενώ η τιμή καθώς και το ύφος της Sony ήταν «σωστά». Συμφωνούν με την Sony ότι «εάν σε ενδιαφέρουν τα παιχνίδια, θα αγοράσεις ένα PS4». Επιπρόσθετα στην πολιτική της Sony της μη ύπαρξης ψηφιακής διαχείρισης δικαιωμάτων, μη απαίτησης σύνδεσης στο διαδίκτυο, χωρίς περιορισμούς, και χωρίς πιστοποίηση, το PlayStation 4 είναι επίσης χωρίς περιορισμούς περιοχής και ο σκληρός δίσκος του είναι αφαιρέσιμος και αναβαθμίσιμος, το οποίο το IGΝ πιστεύει ότι θα δώσει πλεονεκτήματα στο PS4 επί του Xbox One, το οποίο είναι κλειδωμένο ανά περιοχή και έχει μη προσβάσιμο σκληρό δίσκο.
Το GameSpot επίσης αναφέρει ότι το PlayStation 4 είναι η επιλογή «του παίχτη για την επόμενη γενιά», αναφέροντας την τιμή, την έλλειψη ΨΔΔ, και κυρίως, τις προσπάθειες της Sony να «αποδεχτεί τους καταναλωτές» και να «σεβαστεί το κοινό της» ως κύριους γνώμονες. Ο συντάκτης του GameSpot Tom McShea έγραψε ότι «Λέγοντας όχι στους περιορισμούς για τα μεταχειρισμένα παιχνίδια και την απαραίτητη σύνδεση με το διαδίκτυο την οποία η Microsoft χαίρεται που υλοποιεί με το Xbox One, η Sony ανύψωσε τo PlayStation 4 ως την κονσόλα προς αγορά αυτές τις γιορτές.»
Εξωτερικοί σύνδεσμοι
Κατηγορία:Κονσόλες βιντεοπαιχνιδιών όγδοης γενιάς Κατηγορία:Οικιακές κονσόλες βιντεοπαιχνιδιών
Σάντε Τζερόνιμο Καζέριο
Βιογραφία
Ο Σάντε Καζέριο ήταν γεννημένος στη Λομβαρδία γιος μιας οικογένειας αγροτών, ο οποίος είχε πολλούς αδελφούς και αδελφές. Ο πατέρας του ήταν πλοιοκτήτης και τον ονόμασε Τζερόνιμο προς τιμήν του αρχηγού των Απάτσι. Ο πατέρας του πέθανε από πελλάγρα, εκείνη την εποχή ηταν μια κοινή ασθένεια μεταξύ των αγροτών των οποίων η συνηθης διατροφή ήταν σχεδόν αποκλειστικά καλαμπόκι. Σε ηλικία δέκα ετών, ο Σάντε Καζέριο εγκατέλειψε το οικογενειακό σπίτι και πήγε στο Μιλάνο, όπου πήρε δουλειά ως μαθητευόμενος αρτοποιός και είχε τις πρώτες επαφές του με τους αναρχικούς.
Στο Μιλάνο εντάχθηκε σε ένα μικρό γκρουπ που ονομάζεται "On Foot" (εκείνη τη στιγμή σημαίνει "χωρίς χρήματα"). Ο Πιέτρο Γκόρι, αναφερόμενος στον Καζέριο, τον θυμήθηκε ως ένα γενναιόδωρο άτομο. Μεταξύ των εργαζομένων και των ανέργων, μοιράζε ψωμί και αναρχικά φυλλάδια που τα εκτύπωσε με τον πενιχρό μισθό του. Το 1892 καταδικάστηκε σε οκτώ μήνες φυλάκιση για διανομή αναρχικών φυλλαδίων. Αναγνωρίστηκε και ξεχωρίστηκε κατά τη διάρκεια μιας δημόσιας διαδήλωσης, αναγκάστηκε να φύγει από την Ιταλία σε ηλικία 18 ετών. Κηρύχθηκε λιποτάκτης, πήγε για πρώτη φορά στην Ελβετία και αναζήτησε δουλειά ως αρτοποιός στη Βιέννη. Στη συνέχεια μετακόμισε στη Λυών στις 21 Ιουλίου 1893 όπου εργάστηκε ως αγγελιοφόρος.
Δίκη και εκτέλεση
Στη δίκη του, ο Καζέριο περιέγραψε τη δολοφονία λεπτομερώς:"Άκουσα την «Μασσαλιώτιδα» και τις κραυγές των «Vive Carnot!» Είδα το ιππικό να ανεβαίνει. Κατάλαβα ότι είχε έρθει η στιγμή και έμεινα έτοιμος. Βλέποντας την άμαξα του Προέδρου, τράβηξα το στιλέτο μου και πέταξα το θηκάρι. Τότε, όταν το φορείο περνούσε κοντά μου, ανέβηκα προς τα εμπρός, στήριξα τον εαυτό μου στηρίζοντας το αριστερό μου χέρι στο φορείο και με το δεξί μου χέρι έθαψε το στιλέτο στο στήθος του Προέδρου." Δήλωσε επίσης στους παρευρισκόμενους: "Λοιπόν, όταν η πολιτική εξουσία επιστρατεύει εναντίον μας τα όπλα, τις αλυσίδες και τα μπουντρούμια, τι πρέπει να κάνουμε εμείς οι αναρχικοί για να υπερασπιστούμε τις ζωές μας, να κάτσουμε μήπως κλεισμένοι στα σπίτια μας; Όχι βέβαια. Αντίθετα, θα της απαντάμε με τον δυναμίτη, την βόμβα το στιλέτο και το μαχαίρι. Με άλλα λόγια οφείλουμε να κάνουμε ότι περνάει από το χέρι μας για να καταστρέψουμε την πλουτοκρατία και τις κυβερνήσεις της. Εσείς που είστε εκπρόσωποι των αστικών εταιρειών, αν θέλετε το κεφάλι μου, μπορείτε να το πάρετε!"Δεν προσπάθησε ποτέ να αρνηθεί τις πράξεις του ή να ζητήσει έλεος από τους δικαστές. Του δόθηκε η ευκαιρία να χαρακτηριστει παράφρονας, με αντάλλαγμα να δώσει τα ονόματα μερικών από τους συνεργούς του, αλλά αρνήθηκε. Είπε στην αστυνομία "Ο Καζέριο είναι αρτοποιός, ποτέ πληροφοριοδότης." Το Διοικητικό Συμβούλιο της Χάριτος αποφάσισε ενάντια σε όλες τις εκκλήσεις για επιείκεια στις 14 Αυγούστου. Ο Καζέριο εκτελέστηκε στην γκιλοτίνα στη Λυών στις 5 π.μ., 16 Αυγούστου 1894. Μπροστά από τη γκιλοτίνα, αναφώνησε "Coraggio cugini - evviva l'anarchia! " ("Κουράγιο Σύντροφοι, Ζήτω η Αναρχία!") Το νεκρικό προσωπείο του είναι τώρα στην κατοχή του Ζαν-Μαρί Λε Πεν, του πρώην ηγέτη του γαλλικού κόμματος Εθνική Συσπείρωση.
Μόσαμπ Μπαλχούς
Ο Μόσαμπ Μπαλχούς (Αραβικά:مصعب بلحوس), γεννημένος στις 5 Οκτωβρίου 1983, είναι Σύριος ποδοσφαιριστής που παίζει στη θέση του τερματοφύλακα για την ομάδα της Ντόφαρ στο πρωτάθλημα του Ομάν.
Σύλλογοι
Ο Μπαλχούς ξεκίνησε τη καριέρα του στην ομάδα νέων της Αλ-Καράμα προτού ξεκινήσει με την πρώτη ομάδα. Έχει κερδίσει με την Αλ-Καράμα 4 φορές το Πρωτάθλημα της Συρίας, 4 φορές το Κύπελλο Συρίας, ένα Σούπερ Κάπ και έχει βοηθήσει την ομάδα να φτάσει για πρώτη φορά στο στο τελικό του AFC Champions League. Η Αλ-Καράμα έχασε 3-2 στο τελικό από την Τσόνμπουκ Χιουντάι Μότορς της K-League. Τρία χρόνια αργότερα αποτέλεσε ένας σημαντικός παράγοντας για την πρόκριση για πρώτη φορά στον τελικό του AFC Cup. Εκεί η Αλ-Καράμα ηττήθηκε και πάλι με 2-1 στο τελικό του δεύτερου πιο σημαντικού τίτλου της Ασίας από την Kuweit SC του Πρωταθλήματος του Κουβέιτ. Στις 3 Οκτωβρίου 2011, ο Μπαλχόυς εντάχθηκε στην ομάδα της Αλ-Ουάχντα, με μορφή δανεισμού από την Αλ-Καράμα, μέχρι το τέλος της σαιζόν. Στις 26 Αυγούστου 2013, ο Μπαλχούς υπέγραψε με την ομάδα της Ντοφάρ στο Ομάν.
Διεθνής Καριέρα
Ο Μπαλχούς είναι βασικός στην Εθνική Συρίας (ποδόσφαιρο ανδρών) από το 2006. Έκανε 10 εμφανίσεις με την Εθνική Συρίας κατά τα Προκριματικά Παγκοσμίου Κυπέλλου Ποδοσφαίρου 2010. Επιλέχτηκε ως βασικός τερματοφύλακας της ομάδας στο Ασιατικό Κύπελλο του 2011. Έπαιξε 90 λεπτά σε κάθε αγώνα με Σαουδική Αραβία, Ιαπωνία και Ιορδανία αντίστοιχα.
Πηγές
Κατηγορία:Ποδοσφαιριστές Εθνικής Συρίας Κατηγορία:Σύροι Κατηγορία:Σύροι ποδοσφαιριστές Κατηγορία:Τερματοφύλακες ποδοσφαιριστές
Παναγιώτης Διαμαντής
Ο  Παναγιώτης Διαμαντής (Panayiotis Diamadis, και σε μερικά κείμενα Diamandis ή Diamantis) είναι ελληνο-αυστραλός μελετητής των γενοκτονιών, με ειδίκευση στις Γενοκτονίες των Ελλήνων, Αρμενίων και Ασσυρίων. Κατάγεται από το Ελληνικό Ιωαννίνων. Γεννήθηκε στο Σίδνεϊ. Φοίτησε στο Πανεπιστήμιο του Σίδνεϊ, όπου και έλαβε διδακτορικό δίπλωμα. Υπήρξε φοιτητής του μελετητή  γενοκτονιών Colin Tatz, του οποίου το έργο  συνέχισε στο πεδίο των συγκριτικών μελετών γενοκτονιών. Από το 2000, έχει υπηρετήσει ως Αντιπρόεδρος του Αυστραλιανού Ινστιτούτου Ολοκαυτώματος και Μελετών Γενοκτονίας, διδάσκοντας και Σπουδές Γενοκτονίας στο University of Technology του Σίδνεϋ (ως casual academic employee) μεταξύ 1999 και 2015. Είναι/ήταν καθηγητής ιστορίας στο Saint Ignatius College, στο Riverview της Νέας Νότιας Ουαλίας. Έχει δώσει διεθνείς διαλέξεις μεταξύ των οποίων στο Yad Vashem Holocaust Memorial της Ιερουσαλήμ,  καθώς και σε συνέδρια και ενώσεις στην Ελλάδα, την Αυστρία και την Αγγλία. Στην Αυστραλία, είναι τακτικός  ομιλητής στα ετήσια Διεθνή Συνέδρια της Αυστραλιανής Ένωσης Εβραϊκών Σπουδών (Australian Association of Jewish Studies), στα ανά διετία Διεθνή Συνέδρια Ελληνικών Σπουδών στο Πανεπιστήμιο Flinders (Αδελαΐδα, Νότια Αυστραλία)], στο Πανεπιστήμιο του Σίδνεϋ και σε άλλες ακαδημαϊκές συναντήσεις. Διαλέξεις έχει δώσει και στην Ελλάδα. Είναι βασικός συνεργάτης στην έκδοση του περιοδικού "A Journal of Greek Letters" της Αυστραλιανής Ένωσης Νεοελληνικών Σπουδών (Australian Association of Modern Greek Studies).
Είναι σημαντικός παράγων της Ελληνο-αυστραλιανής κοινότητας της Νότιας Νέας Ουαλίας, καθώς συμμετέχει στη διοίκηση ορισμένων οργανώσεων της κοινότητας και με αυτή την ιδιότητα συμμετέχει σε επίσημες εκδηλώσεις που οργανώνει η κυβέρνηση της Πολιτείας. Για το λόγο αυτό μνημονεύεται ευμενώς σε ψηφίσματα του κοινοβουλίου της Πολιτείας.
Συγγραφικό και άλλο έργο
Το έργο του Π. Διαμαντή  για το Ολοκαύτωμα  (Shoah) επικεντρώνεται στην Ελλάδα και την Κύπρο. Έχει αναπτύξει και παρουσιάσει μελέτες για τις γλώσσες του Ρωμανιωτών Εβραί ων των Ιωαννίνων πριν από το Ολοκαύτωμα, και τη διάσωση Εβραίων της Ανατολικής Ευρώπης από τον  Ελληνικό υπόκοσμο στη δεκαετία του 1930 και 1940. Τα τελευταία χρόνια έχει ασχοληθεί με τις σχέσεις μεταξύ Κύπρου και Ισραήλ, κυρίως στην αναδυόμενη στρατηγική συμμαχία. Μεταξύ των δημοσιεύσεών  του γύρω από το Ολοκαύτωμα είναι:
Πανελλήνιο πρωτάθλημα ανώμαλου δρόμου ανδρών 1954
Το Πανελλήνιο πρωτάθλημα ανώμαλου δρόμου ανδρών 1954 διεξήχθη στις 7 Μαρτίου στη Ριζούπολη υπό την αιγίδα του ΣΕΓΑΣ μαζί με το εφηβικό πρωτάθλημα. Το ανδρικό πρωτάθλημα διεξήχθη σε διαδρομή μήκους 10 χλμ και το εφηβικό σε διαδρομή 5 χλμ, με αφετηρία και τερματισμό το Στάδιο του Απόλλωνα. Θριαμβευτής των αγώνων σε άνδρες και εφήβους αναδείχθηκε ο Παναθηναϊκός, οι αθλητές του οποίου κατέκτησαν την πρωτιά σε ατομικούς και ομαδικούς αγώνες. Πλήρεις ομάδες κατέβασαν επίσης, ο Πανιώνιος, η ΑΕΚ, ο Πειραϊκός Σύνδεσμος, ο Εθνικός Γ.Σ. και η Παναχαϊκή.